Groter boerdery is nie altyd beter | Landbou
Groter boerdery is nie altyd beter
Foto: Liza Bohlmann
Met winsmarges wat deur die jare ál kleiner geraak het, moet 'n boerdery noodgedwonge uitbrei. Dit beteken nie dat jy eenvoudig jou buurman se plaas kan koop nie. Dit is ingewikkelder as dit weens belasting- en rente-implikasies. Dink mooi of horisontale of vertikale uitbreiding die regte opsie is.
Die gesegde lui get big or get out, en baie boere of ondernemings probeer heeltyd die grootste wees. Min mense kan egter 'n groot onderneming bestuur. Die ekonomiese wet van afnemende opbrengs is ook op die grootte van 'n onderneming van toepassing. Die onderneming moet bly groei om wins te maak. Dus, werk harder vir dieselfde wins.
Enige onderneming gaan oor beheer – beheer van koste, beheer van diefstal – om belangrike dinge op die regte tyd te doen. As 'n eienaar 'n plaas bestuur, bestuur en beheer hy of sy die meeste van die aspekte. As die boerdery uitbrei, raak beheer moeiliker. Die boer begin sy of haar stert jaag en daar is baie krisisbestuur. Dit is vir niemand lekker nie.